ΝΟΜΟΣΧΕΔΙΟ ΜΕ ΤΙΤΛΟ

|  |  |
| --- | --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΗΛΕΚΤΡΟΝΙΚΟΥ ΧΡΗΜΑΤΟΣ ΝΟΜΟΥΣ ΤΟΥ 2012 ΚΑΙ 2018 | |
|  | |
| Προοίμιο.  Επίσημη Εφημερίδα της ΕΕ, L 267, 10.10.2009, σ.7∙  L 337, 23.12.2015, σ.35∙ | Για σκοπούς ορθότερης εναρμόνισης με το άρθρο 13 της πράξης της Ευρωπαϊκής Ένωσης με τίτλο «Οδηγία 2009/110/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την ανάληψη, άσκηση και προληπτική εποπτεία της δραστηριότητας ιδρύματος ηλεκτρονικού χρήματος, την τροποποίηση των οδηγιών 2005/60/ΕΚ και 2006/48/ΕΚ και την κατάργηση της οδηγίας 2000/46/ΕΚ, ως τροποποιήθηκε τελευταία από την Οδηγία (ΕΕ) 2015/2366 του Ευρωπαϊκού Κοινοβουλίου και του Συμβουλίου της 25ης Νοεμβρίου 2015», |
|  |  |
|  | η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.  81(I)/2012  30(I)/2018 | 1. Ο παρών Νόμος θα αναφέρεται ως ο περί Ηλεκτρονικού Χρήματος (Τροποποιητικός) Νόμος του 2020 και θα διαβάζεται μαζί με τους περί Ηλεκτρονικού Χρήματος Νόμους του 2012 και 2018 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ηλεκτρονικού Χρήματος Νόμοι του 2012 έως 2020. |
|  |  |
|  |  |
| Τροποποίηση του άρθρου 29 του βασικού νόμου. | 2. Το εδάφιο (2) του άρθρου 29 του βασικού νόμου αντικαθίσταται από το ακόλουθο νέο εδάφιο: |
|  | «(2) Η εποπτική αρχή ενημερώνει τον καταγγέλλοντα για την ύπαρξη διαδικασίας εξωδικαστικής επίλυσης διαφορών σύμφωνα με το άρθρο 30.». |
|  |  |
| Τροποποίηση του άρθρου 30 του βασικού νόμου. | 3. Το άρθρο 30 του βασικού νόμου αντικαθίσταται από το ακόλουθο νέο άρθρο: |
|  | «30. Χωρίς επηρεασμό του παρόντος Νόμου, η επιφύλαξη της παραγράφου (β) του εδαφίου (1) του άρθρου 3, τα εδάφια (7) και (8) του άρθρου 6, το εδάφιο (5) του άρθρου 23, τα άρθρα 24 έως 26, τα εδάφια (1) και (2) του άρθρου 98, το εδάφιο (4) του άρθρου 99 και το άρθρο 101 του περί της Παροχής και Χρήσης Υπηρεσιών Πληρωμών και Πρόσβασης στα Συστήματα Πληρωμών Νόμου, εφαρμόζονται κατ’ αναλογία στους εκδότες ηλεκτρονικού χρήματος σε σχέση με τα καθήκοντά τους τα οποία απορρέουν από το Μέρος IV του παρόντος νόμου. Οι όροι που χρησιμοποιούνται στα προαναφερόμενα άρθρα έχουν την έννοια που τυχόν τους αποδίδει ο προαναφερόμενος Νόμος.». |